stanford-oval/wikipedia huggingface dataset:
Tyyliohje
Tyylisivut ja HTML

Tyylisivuja käyttäen sivun tekijä voi määritellä HTML- tai XHTML-sivun ulkoasun, esimerkiksi vihreä teksti keltaisella taustalla. Käytännössä saman asian HTML-asiakirjassa voi tehdä antamalla elementeille määritteitä eli attribuutteja; esimerkiksi color="green" ja bgcolor="yellow". Tämä ei ole kuitenkaan suositeltavaa seuraavista syistä:
HTML on tarkoitettu sivun sisällön ja rakenteen esittämiseen, ei ulkoasun määrittämiseen. Esimerkiksi H1-elementillä merkataan päätason otsikko: <h1>Pääotsikko</h1>.
Mikäli halutaan määritellä miltä otsikko näyttää, täytyy siihen lisätä määritteitä. Esimerkiksi <h1><font color="red">Pääotsikko</font></h1>. Tämä on kuitenkin työläs tapa, mikäli sama elementti toistuu asiakirjassa monesti.
Mikäli tulee tarve vaihtaa kaikkien elementtien tyyliä joksikin toiseksi, voi työtä olla melkoisesti - riippuen elementtien määrästä asiakirjassa.
HTML ei sisällä riittävästi ominaisuuksia ulkoasun hallintaan, esimerkiksi tekstin varjostus puuttuu.
Periaate
Dokumenttien rakenne määritellään HTML- tai XHTML-dokumentissa.
Dokumenttien ulkoasu määritellään CSS-tyylilomakkeen avulla.
Hyödyt
Dokumentin rakenne on yksinkertainen.
Perusdokumenttien tekeminen on helppoa.
Sivuilla yhtenäinen ulkoasu.
Ulkoasun määrittämiseen ei mene aikaa.
Keskitetty ulkoasun päivitys.
Sivujen latausaika lyhenee, koska ei tarvitse siirtää ulkoasun määrittämiseen tarkoitettua tietoa.
Haitat
Selaimet näyttävät asian eri tavoin.
Noin 1/20 käyttäjistä käyttää selaimia, jotka eivät tue tyylisivuja.
Muistettavaa
Sivujen tiedot on saatava myös ilman tyylejä.
Tyylit eivät saa häiritä sivujen käyttäjiä.
Sivut on testattava huolellisesti erilaisilla selaimilla.
Tummatäpläpeippo

| Tummatäpläpeippo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Loistopeipot Estrildidae
Suku::  Täpläpeipot Euschistospiza
Laji::  cinereovinacea
Kaksiosainen nimi
 Euschistospiza cinereovinacea  (Sousa, 1889) 
Katso myös
   Tummatäpläpeippo Wikispeciesissä   Tummatäpläpeippo Commonsissa 
Infobox OKNimi-testi OKIUCN-testi OK: 
Tummatäpläpeippo (Euschistospiza cinereovinacea) on loistopeippojen heimoon kuuluva varpuslintu.
Levinneisyys

Tummatäpläpeippoa tavataan Angolassa, Burundissa, Kongon demokraattisessa tasavallassa, Ruandassa ja Ugandassa. Sitä on kuvattu paikallisesti yleiseksi. Lajin kannankehitys on vakaa, ja se on luokiteltu elinvoimaiseksi.
Aakenusjoki

| Aakenusjoki |
| --- | --- |
Alkulähde:  Linkijoen ja Kerojoen yhtymä
Laskupaikka:  Ounasjoki
Maat:   Suomi
Pituus:  34,2 km
Aakenusjoki on Kittilän kunnan länsiosassa vapaana virtaava joki. Se on Ounasjoen sivujoki ja saa alkunsa Aakenustunturilta. Joki yhtyy Ounasjokeen Kittilän kirkonkylän kohdalla.
Aakenusjoen pituus on noin 34 kilometriä. Aakenusjoki on hyvä kanoottiretkeilykohde. Joessa on runsaasti koskia, joista osa saattaa olla varsin haastavia tulvan aikana. Kuivana aikana koskissa on vähän vettä ja hankala melottava kanootilla. Joen varrella Linkupalossa on muinainen tulivuori,[lähde? ] jonka vuoksi joen kivet ovat terävämpiä kuin alueen muissa joissa.
Joen kalastoon kuuluvat harjus, taimen, siika, hauki ja ahven. Alueen kalastusoikeuden omistaa pääosin Metsähallitus. Nuotiopaikkoja on pitkin joenvartta. Majoitus- ja ravintolapalveluja on Ylläksen ja Kittilän alueella hyvin saatavilla.
Tumanski R-25

Tumanski R-25-300 -moottori Karhulan ilmailukerhon lentomuseossa
Tumanski R-25 oli neuvostoliittolainen sotilaslentokoneiden suihkumoottori, joka on kehitetty Tumanski R-11 -moottorin pohjalta. Sen suunnitteli Sergei Gavrilov työryhmineen Tumanski-suunnittelutoimistossa (OKB-300). [lähde? ]
Tausta

Tumanskin suunnittelutoimiston R-25-moottori korvasi Tumanski R-13 -moottorin MiG-21bis- ja Suhoi Su-15bis -hävittäjissä. R-25 oli aksiaaliahtimella varustettu moottori. Sen ahdin oli edelleen parannettu nostaen sen puristussuhdetta. Sen jälkipoltin oli kaksiasteinen ja sitä syötti erillinen polttoainepumppu. Jälkipoltolla työntövoima nousi 96 800 newtoniin 4 km lentokorkeudessa. Harjoituslennoilla jälkipolttoa käytettiin yhden minuutin ajan. Sotatoimissa jälkipolttimen käyttöä voitiin jatkaa kolmeen minuuttiin. Moottorissa käytettiin enenevää määrää titaaniosia. Kaikkiaan moottoreita valmistettiin 3 200 kappaletta vuosina 1971-1975. Myös intialainen HAL-tehdas valmisti moottoreita lisenssivalmistuksena. [lähde? ]
Tekniset tiedot (R-25-300)

pituus 4 615 mm
halkaisija 1 191 mm
massa 1 212 kg
työntövoima 55 kN sotilasteholla
68,5 kN jälkipoltolla
96,8 kN maksimaalisella jälkipoltolla
puristussuhde 9,5:1
turbiinin lämpötila 1 040 °C
polttoaineen kulutus 93 kg/(h·kN) tyhjäkäynnillä
polttoaineen kulutus 98 kg/(h·kN) sotilasteholla
polttoaineen kulutus 229 kg/(h·kN) maksimaalisella jälkipoltolla
työntövoima-massasuhde 56,5 N/kg eli 5,8:1 eli 79,9 N/kg eli 8,1:1 jälkipoltolla
Aiheesta muualla

MZAK[vanhentunut linkki]
Albert Edward Baharagate

Albert Edward Baharagate (25. helmikuuta 1930 Masindi – 5. huhtikuuta 2023 Kampala) oli ugandalainen roomalaiskatolinen piispa. Hänet vihittiin papiksi 7. joulukuuta 1958 ja nimitettiin Hoiman hiippakunnan piispaksi 7. heinäkuuta 1969. Piispaksi vihkiminen seurasi 1. elokuuta. Pääkonsekraattorina toimi paavi Paavali VI, jota avustivat Sergio Pignedoli ja Emmanuel Kiwanuka Nsubuga.
Baharagate erosi tehtävistään piispana 9. maaliskuuta 1991.
Tom Welling

| Tom Welling |
| --- | --- |
 Tom Welling vuonna 2010
Henkilötiedot
Koko nimi:  Thomas Joseph Welling
Syntynyt: 26. huhtikuuta 1977 (ikä 47)  Putnam Valley, New York
Näyttelijä
Aktiivisena:  2001–
Merkittävät roolit:  Clark Kent (Smallville)
Palkinnot
 Teen Choice 2002 Smallville 
Aiheesta muualla
www.tomwelling.com
IMDb 
Elonet
Thomas Joseph Welling (s. 26. huhtikuuta 1977 Putnam Valley, New York) on yhdysvaltalainen Teen Choice -palkittu näyttelijä ja entinen malli. Hän valmistui Okemosin lukiosta vuonna 1995. Hän on tullut tunnetuksi Clark Kent -roolistaan sarjassa Smallville. Hänen muita roolejaan ovat mm. Charlie Baker (Villi tusina) ja Nick Castle (Usva).
Elämäkerta

Welling syntyi Putnam Valley -nimisessä kaupungissa New Yorkin osavaltiossa. Hän vietti varhaisvuotensa Wisconsinin osavaltiossa ennen muuttamistaan kolmannella luokalla Hockessiniin Delawaren osavaltioon. Tuolloin hän kokeili näyttelemistä ensimmäistä kertaa osallistuessaan useisiin koulun näytelmiin aina kuudenteen luokkaan saakka. Muutettuaan Okemosiin, Michiganin osavaltioon hän harrasti enimmäkseen urheilua high schoolissa, erityisesti koripalloa. Welling pelasi myös baseballia ja viimeisenä vuotenaan jalkapalloa kolmosmaalivahtina koulun joukkueessa.
Hänen isänsä on tunnetun autovalmistajan General Motors -yhtiön eläkkeellä oleva johtohenkilö. Hänen äitinsä taas on kotiäiti. Wellingillä on kaksi siskoa, Rebecca ja Jamie. Hänellä on myös nuorempi veli Mark, joka on myös näyttelijä. Welling on harrastanut baseballia, koripalloa ja jalkapalloa.
Welling meni naimisiin pitkäaikaisen tyttöystävänsä, malli Jamie Whiten kanssa 5. heinäkuuta 2002. Nykyään he asuvat Vancouverissa, missä Smallville on kuvattu.
Elämäkerta > Mallina

Valmistuttuaan high schoolista Welling ei jatkanu opiskelua vaan meni töihin rakennustyöntekijäksi varastolle. Keväällä 1997 lomaillessaan ystäviensä kanssa Nantucketissa eräs Bruce Weber -kuvaajalle työskentelevä Abercrombie & Fitch -vähittäiskaupan kykyjenetsijä tarjosi Wellingille mahdollisuuden kokeilla mallintöitä. Palattuaan kotiin Welling päätti ottaa mallin työt vastaan ja matkusti Lake Georgeen, New Yorkin osavaltioon, jossa hänen ensimmäiset kuvauksensa pidettiin. Pian Welling muutti pois vanhempiensa luota Manhattanille aloittaakseen työt New York Model Managementissä. Samoihin aikoihin hän teki mallin töitä myös Louisa Modelsille, jonka myötä Welling teki kuvauksia Euroopassa, muun muassa Italiassa, Espanjassa ja Saksassa.
Elämäkerta > Näyttelijänä

Kohtuullisestä menestyksestä huolimatta Welling ei enää ollut kiinnostunut mallina olemisesta ja halusi pyrkiä näyttelijäksi. Tammikuussa 2000 hän muutti Los Angelesiin ja kokeili ilman mitään kokemusta näyttelemisestä, eikä hän myöskään ottanut näyttelemiskursseja. Welling asetti tavoitteekseen kokeilla vuoden ajan näyttelemistä, mikäli se osoittautuisi mielenkiintoisemmaksi uravalinnaksi. Koe-esiintymisten aikana Welling teki vielä muutaman kuukauden ajan mallintöitä LA Modelsille ja Wilhelmina Modelsille.
Ensimmäiset roolinsa hän sai televisiomainoksista 7 Up, TJ Maxx ja Verizon. Welling esiintyi myös maaliskuussa 2000 Angela Vian musiikkivideossa "Picture Perfect". Myöhemmin CAA agentuurin avulla Welling sai ensimmäisen televisioroolinsa Amyn lailla -sarjasta, jossa hän esitti karateopettaja Rob Meltzeria. Toukokuussa 2001 Welling esiintyi toisessa roolissaan Special Unit 2 -televisiosarjassa, jossa hänellä oli huomattavasti pienempi rooli esittäessään miesuhria jaksossa "The Depths". Saman vuoden syksyllä Welling nähtiin myös Undeclared-sarjan pilottijaksossa.
Lokakuussa 2001 Welling nousi kuitenkin suuremman yleisön tietoisuuteen Smallvillen myötä, esittäessään sarjan päähahmoa Clark Kentiä. Sitä ennen hän oli ehtinyt kieltäytyä kahdesti Clark Kentin koe-esiintymisestä. Sarjan roolittajat olivat kuitenkin varmoja uuden näyttelijän tuovan kaivattua uudistusta ja päättivät soittaa vielä kertaalleen. Tällä kertaa Welling myös suostui koe-esiintymään roolia varten. Myöhemmin oltuaan matkalla kotiin hän päätti soittaa huoltoasemalta agentilleen. Puhelun yhteydessä agentti kertoi saaneensa juuri puhelun roolittajilta, jotka kertoivat Wellingin saaneen pääroolin. Menestyksekkään ensimmäisen vuoden jälkeen hän päätti käydä näyttelijäkursseilla Cameron Thor Studiosilla, Los Angelesissa.
Roolit

Lucifer (2016–2018) – Marcus Pierce
Villi tusina 2 (2006) – Charlie Baker
Usva (2005) – Nick Castle
Villi tusina (Cheaper by the dozen) (2003) – Charlie Baker
Smallville (2001–2011) – Clark Kent
Amyn lailla (2001) – Rob Meztler
Albert Ehrensvärd nuorempi

| Albert Ehrensvärd nuorempi |
| --- | --- |
 Albert Ehrensvärd nuorempi noin vuonna 1913.
Ruotsin ulkoministeri
 7. lokakuuta 1911 – 17. helmikuuta 1914  
Edeltäjä:  Arvid Taube
Seuraaja:  Knut Agathon Wallenberg
Henkilötiedot
Koko nimi:  Johan Jacob Albert Ehrensvärd
Syntynyt: 9. toukokuuta 1867 Göteborg, Ruotsi
Kuollut: 6. maaliskuuta 1940 (72 vuotta) Lund, Ruotsi
Albert Ehrensvärd nuorempi (koko nimeltään Johan Jacob Albert Ehrensvärd; 9. toukokuuta 1867 Göteborg – 6. maaliskuuta 1940 Lund) oli ruotsalainen kreivi, diplomaatti ja poliitikko. Hän toimi Ruotsin ulkoasiainministerinä vuosina 1911–1914. Hän hankki koulutuksensa Lundin yliopistosta ja oli Albert Ehrensvärd vanhemman ja Ingeborg Vogtin lapsi.
Albert Ehrensvärd nuorempi myös käänsi ranskalaista kirjallisuutta ruotsiksi ja kirjoitti aiheesta esseitä. Vuosina 1919–1920 hän edusti Ruotsia Ahvenanmaan asemaa koskevissa neuvotteluissa.
Tunturilauha

| Tunturilauha |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Kladi::  Commelinids
Lahko::  Poales
Heimo::  Heinäkasvit Poaceae
Alaheimo::  Pooideae
Suku::  Lauhat Deschampsia
Laji::  alpina
Kaksiosainen nimi
 Deschampsia alpina  (L.) Roem. & Schult. 
Synonyymit
 Deschampsia cespitosa subsp. alpina (L.) Hook.f. 
Katso myös
   Tunturilauha Commonsissa 
Infobox OKNimi-testi OK: 
Tunturilauha (Deschampsia alpina) on monivuotinen mätästävä heinälaji lauhojen suvussa.
Ulkonäkö

Tunturilauha kasvaa 15–40 senttimetriä korkeaksi. Vartena on pysty ja ohut korsi. Lehdet ovat vuorottain, ruodittomat, tupelliset ja vartta lyhyemmät. Lehtilapa on 2–3 millimetriä leveä, litteä–kouruinen, vihreä ja päältä karhea. Kieleke on selvä, 3–10 mm pitkä ja suippo. Kukinto on 5–15 cm pitkä, nuorena suppea, kukinnan aikana harittavahaarainen röyhy. Sen haarat ovat sileät. Tähkylät ovat 4–6 mm pitkät, tavallisesti itusilmuiset, tyveltä sinipunainen-ruskehtavat, kärjestä kellanruskeat. Kukat ovat kaksineuvoiset. Kaleet ovat melkein samanpituiset, eivät juuri ulkohelvettä pitemmät, suipot ja kalvolaitaiset. Ulkohelpeessä on keskiosasta lähtevä vihne. Tunturilauhan hedelmä on jyvä. Heinä kukkii Suomessa heinäkuussa.
Elinympäristö

Tunturilauha esiintyy Suomessa vain Käsivarren Lapissa, Enontekiön pohjoisosassa. Se kasvaa tuntureitten lakiosissa paljaalla mineraalimaalla lumenviipymillä ja vesistöjen rannoilla, joskus myös metsävyöhykkeessä jokivarsisoraikolla.
Aiheesta muualla

Suomen Lajitietokeskus: Tunturilauha (Deschampsia alpina)
Kasviatlas 2021: Tunturilauhan levinneisyys Suomessa.
Trumpettisarvinokat

| Trumpettisarvinokat |
| --- | --- |
 Guineansarvinokka (Ceratogymna elata)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Bucerotiformes
Heimo::  Sarvinokat Bucerotidae
Suku::  Trumpettisarvinokat Ceratogymna  Bonaparte, 1854
Lajit
 Katso teksti 
Katso myös
   Trumpettisarvinokat Wikispeciesissä   Trumpettisarvinokat Commonsissa 
Infobox OKNimi-testi OK: 
Trumpettisarvinokat (Ceratogymna) on sarvinokkien heimoon kuuluva lintusuku, jota tavataan Saharan eteläpuolisessa Afrikassa.
Lajit

Pussisarvinokka (Ceratogymna atrata)
Guineansarvinokka (Ceratogymna elata)
Aiheesta muualla

BirdLife, Maailman lintujen suomenkieliset nimet: Trumpettisarvinokat (Ceratogymna)
ITIS: Ceratogymna (englanniksi)
Abu Mohamed al-Adnani

Abu Mohamed al-Adnani, ent. Taha Sobhi Falaha (1977 Syyria – 30. elokuuta 2016 Syyria) oli Isisin päätiedottaja ja näkyvimpiä johtajia, syntyperältään syyrialainen. Hän suunnitteli Isisin merkittävimpiä iskuja.
Al-Adnani kuoli Syyriassa iskussa, jonka tekijäksi on ilmoittautunut sekä Yhdysvallat että Venäjä. Isku tehtiin Aleppon maakunnassa.
Abu Mohamed al-Adnani oli merkittävässä asemassa Al-Qaidassa. Al-Qaidan heikennyttyä hän jäi vuonna 2005 Yhdysvaltojen vangiksi ja vapautui 2010. Isis oli tuolloin jo perustettu, ja Al-Adnani liittyi siihen.
Abu Khalil Qabbani

| Abu Khalil Qabbani |
| --- | --- |
 Abu Khalil Qabbani
Henkilötiedot
Syntynyt: 1836 Damaskos, Syyria
Kuollut: 1902 (65–66 vuotta) Damaskos, Syyria
Kansalaisuus:  Syyria
Ammatti:  näytelmäkirjailija
Kirjailija
Äidinkieli: arabia
Tuotannon kieli: arabia
Aiheesta muualla
Löydä lisää kirjailijoitaKirjallisuuden teemasivulta
Ahmad Abu Khalil Qabbani, myös: Abu Khalil al-Qabbani (1836 Damaskos, Syyria – 1902 Damaskos, Syyria) oli syyrialainen näytelmäkirjailija. Hänen ansiostaan Damaskoksessa alettiin esittää nykyaikaista teatteria. Seurueensa kanssa hän esitti kirjoittamiaan runomuotoisia näytelmiä, jotka perustuvat kansannäytelmiin ja maailmankirjallisuuteen. Niissä on laulua ja tanssia.
Tuija-Maija Niskanen

| Tuija-Maija Niskanen> Henkilötiedot |
| --- | --- |
Syntynyt: 10. heinäkuuta 1943 Savonlinna
Kuollut: 29. kesäkuuta 2019 (75 vuotta) 2019 Helsinki
Kansalaisuus:  suomalainen
Ammatti:  ohjaaja, käsikirjoittaja ja tuottaja
Ohjaaja
Palkinnot
 Elokuvataiteen valtionpalkinto (1973 ja 1976) 
Aiheesta muualla
IMDb 
Elonet
Tuija-Maija Niskanen (10. heinäkuuta 1943 Savonlinna – 29. kesäkuuta 2019 Helsinki) oli suomalainen elokuvaohjaaja, käsikirjoittaja ja tuottaja. Hän aloitti ohjaajana Ylen Televisioteatterissa 1968, ja kahta teatterielokuvaa lukuun ottamatta hän ohjasi muut työnsä televisiolle.
Ura

Niskanen aloitti uransa Yleisradiossa tv-teatterin ohjaajana 1960-luvun loppupuolella ollessaan alle 25-vuotias. Tuolloin hän oli yksi ensimmäisiä naispuolisia ohjaajia. Hän teki töitä toisen nuoren naisohjaajan Eija-Elina Bergholmin kanssa joka oli syntynyt samana vuonna kun Niskanen. He tekivät myös ruotsinkielisiä tuotantoja ja sitä kautta tarjoutui mahdollisuus tehdä elokuva Vivica Bandlerin nuoruusmuistoista.
Ruotsin tv-teatterin päällikkö Lars Löfgren tunsi Bandlerin joka oli kertunut hänelle nuoruusvuosistaan. Elokuvaan teki käsikirjoituksen Eija-Elina Bergholm ja Niskanen ohjasi sen 1980-luvun alussa Jäähyväiset (1982). Elokuva sivuaa viitteellisesti lesboutta. Loppuvaiheessa kun elokuvaa leikkattiin sitä olivat työstämässä Ingmar Bergman ja Jörn Donner. Lopullinen versio oli sellainen ettei Vivica Bandler ollut siihen tyytyväinen ja halusi nimensä pois lopputeksteistä koska hänen mukaansa tulos ei ollut käsikirjoituksen mukainen.
Niskanen ohjasi myös elokuvan Suuri illusioni (1985) joka oli hänen toinen teatterielokuvansa jonka jälkeen hän teki töitä vain televisiossa. Se oli Mika Waltarin samannimisen esikoisromaanin filmatisointi joka sijoittui 1920-luvun Helsinkiin ja Pariisiin. Elokuvassa näytteli Stina Ekblad joka oli ollut mukana myös Jäähyväisissä ja Pekka Valkeejärvi. Käsikirjoittajana oli Anja Snellman. Näiden kahden elokuvan jälkeen Niskanen jatkoi uraansa televisiossa. Hän ohjasi TV-versiot muun muassa Minna Canthin näytelmästä Anna Liisa (1988) ja Anja Snellman romaanista Ihon aika (2004).
Filmografiaa

Nukkekoti, (1968)
Ajolähtö, (1969)
Sen kunniaks, (1969)
Olen unessa useasti, (1970)
Malli, (1971)
Lokki, (1971)
Kuilu (Klyftan, 1972)
Valitsen rohkeuden, (1977)
Maa jota ei ole (Landet som icke är, 1977)
Seth Mattsonin tarina, (1979)
Jäähyväiset (Avskedet, 1982)
Yksinäinen nainen, (1982)
Kolme naista, (1983)
Suuri illusioni, (1985)
Anna-Liisa, (1988)
Mitä pimeämpi yö, sen kirkkaammat tähdet, (1991)
Sanat ja hiljaisuus, (1993)
Astrid, (1995)
Ihon aika, (1998)
Enkeli tulessa, (2004)
Lähteet:
Aiheesta muualla

Jäähyväiset ja katsojan valta nähdä Elonet. ”Essee joka on julkaistu alun perin vuonna 2000 ilmestyneessä Suomen kansallisfilmografian osassa 9.” Viitattu 22.3.2020.
To Whom It May Concern

| To Whom It May Concern Bee Gees |
| --- | --- | --- |

LP-levyn kansikuva
Studioalbumin tiedot
 Äänitetty : I.B.C. Studios, Lontoo
 Julkaistu: 1972
 Formaatti: LP-levy
 Tuottaja(t): Bee Gees   Robert Stigwood
 Tyylilaji: pop
 Kesto: 42.30
 Levy-yhtiö: Atco Records
Bee Geesin muut studioalbumit
| Trafalgar 1971 | To Whom It May Concern 1972 | Life in a Tin Can 1973 |
Singlet albumilta To Whom It May Concern
 ”Run to Me” Julkaistu: heinäkuu 1972  ”Sea of Smiling Faces” Julkaistu: marraskuu 1972  ”Alive” Julkaistu: joulukuu 1972
To Whom It May Concern on Bee Gees -veljesyhtyeen studioalbumi vuodelta 1972. Sen tuottajana on yhtyeen lisäksi toiminut Robert Stigwood ja se on ilmestynyt LP-levynä Atco-levymerkillä.
Atco on osa Atlantic Recording -yhtiötä, 1841 Broadway, New York, N.Y. 10023. Atlantic on vastannut LP-levyjen valmistuksesta. Tuotantoyhtiö on The Robert Stigwood Organisation Ltd.
Kappaleet

Kappaleiden tekijät ovat Bee Gees -yhtyeen Barry, Robin ja Maurice Gibb.
| Sivu 1 |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | Run to Me | B., R. & M. Gibb | 3.05 |  |  |  |  |  |  |
| 2. | We Lost the Road | B. & R. Gibb | 3.27 |  |  |  |  |  |  |
| 3. | Never Been Alone | R. Gibb | 3.13 |  |  |  |  |  |  |
| 4. | Paper Mache, Cabbages & Kings | B., R. & M. Gibb | 4.55 |  |  |  |  |  |  |
| 5. | I Can Bring Love | B. Gibb | 2.04 |  |  |  |  |  |  |
| 6. | I Held a Party | B., R. & M. Gibb | 2.31 |  |  |  |  |  |  |
| 7. | Please Don't Turn Out the Lights | B., R. & M. Gibb | 1.57 |  |  |  |  |  |  |
| Sivu 2 |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | Sea of Smiling Faces | B., R. & M. Gibb | 3.07 |  |  |  |  |  |  |
| 2. | Bad Bad Dreams | B., R. & M. Gibb | 3.43 |  |  |  |  |  |  |
| 3. | You Know It's for You | M. Gibb | 2.53 |  |  |  |  |  |  |
| 4. | Alive | B. & M. Gibb | 4.00 |  |  |  |  |  |  |
| 5. | Road to Alaska | B., R. & M. Gibb | 2.35 |  |  |  |  |  |  |
| 6. | Sweet Song of Summer | B., R. & M. Gibb | 5.00 |  |  |  |  |  |  |
Muusikot

Barry Gibb – laulu, kitara
Robin Gibb – laulu
Maurice Gibb – basso, kitara, piano, urut, mellotron, cembalo, mandoliini, laulu, moog-syntetisaattori (2.6)
Alan Kendall – soolokitara
Clem Cattini – rummut
Geoff Bridgeford – rummut (1.1, 1.4, 2.3, 2.4)
Manageroinnista on vastannut Robert Stigwood Organisation Ltd., 67 Brook Street, London W1V 1YD.
Yhtyeen ihailijakerhoja ovat johtaneet:
Maureen Du Four, 2, Underwood Court, Leyton Grange, London, E.10.
Anne Clark, 1047 Stadium Drive, Parkersburg, West Virginia 26101, U.S.A.
Tuotantotiedot

Tuottajat: Bee Gees ja Robert Stigwood
Äänityspaikka: I.B.C. Studios, Lontoo
Insinöörit: Mike Claydon, Damon Lyon-Shaw, Richard Manwaring, Andy Knight, Mike Vickers (kappaleella "Sweet Song of Summer")
Valokuvat: Polydor, Japani, paitsi takakannen varhainen yhtyekuva: Festival Records, Australia
Albumin idea: Dick Ashby
Kansitaide ja design: Mike Caple
Albumissa on avautuvat kannet ja kansi on sikäli erikoinen, että avattaessa kannet esiin nousevat Gibbin veljeksiä esittävät pahvinukkehahmot. Sisäkannessa on myös kuvat henkilöistä, jotka ovat olleet yhtyeen kanssa yhteistyössä vuosien mittaan.
Singlet

Run to Me
Aiheesta muualla

To Whom It May Concern discogs.com -sivustolla (englanniksi)
Työnjohto-oikeus

Työnjohto-oikeus eli direktio-oikeus on työnantajalle työsopimuslain takaama oikeus johtaa työtä ja antaa työnjohdollisia ohjeita ja määräyksiä työntekijöille: työnantaja päättää mitä, miten, missä, mihin aikaan ja ketkä työtä tekevät. Toisaalta työntekijä, työsopimuksen toinen osapuoli, sitoutuu tekemään työtä toiselle osapuolelle, työnantajalle, tämän johdon ja valvonnan alaisena, sovittua (tyypillisesti rahallista) korvausta vastaan kuuliaisesti (nk. kuuliaisuusvelvoite, työsopimuslaki (55/2001) 3:1).
Direktiovallan rajoja ei ole missään kirjallisessa oikeuslähteessä tarkkaan määritelty, mistä on seurauksena tietty rajojen epämääräisyys ja vaihtelevuus. Työnjohtovallan laajuus ratkaistaan aina tapauskohtaisesti ja luonteeltaan sopimuksenvaraisena asiana siitä voidaan niin laajentavasti kuin rajoittavastikin sopia muun muassa työsopimuksella tai työehtosopimuksella (TES). Työtehtävän kannalta tarpeelliset, vähäiset muutokset työsopimuksen rajoissa ovat sallittuja. Työnantajan työnjohtovaltansa rajoissa antama määräys tulee voimaan heti, jos työnantajalla on oikeus yksipuolisesti muuttaa työsuhteen ehtoa.
Direktio-oikeuden rajoitukset

Työnantajan direktio-oikeuden puitteissa annettujen määräysten tulee olla asiallisia, johdonmukaisia, objektiivisesti arvioiden kohtuullisia ja kohdella työntekijöitä tasapuolisesti. Työnantajan tulee ottaa huomioon kunkin työntekijän fyysiset ja ammatilliset edellytykset suoriutua annettavasta työtehtävästä käyttäessään työnjohto-oikeuttaan. Toisaalta työntekijän kieltäytymistä on säännelty laissa: työntekijä voi pidättäytyä työstä vain erityisin perustein; esimerkiksi työntekijällä on oikeus pidättäytyä työstä, jota hän pitää vaarallisena omalle tai muiden työntekijöiden hengelle tai terveydelle. Työnantaja ei saa direktio-oikeutensa perusteella olennaisesti muuttaa työsuhteen ehtoja, mutta voi toisaalta muuttaa työsuhteen ehtoja sopimuksen sisällä. Mikäli työsopimus on väljä, eikä työsuhteen ehtoja ole tarkasti määritelty, direktion perusteella voidaan tehdä suuriakin muutoksia työsopimuksen ehtoihin. Kuitenkin sopimuksen ehdoksi voi muodostua myös työnantajan ja työntekijän välillä pitkään noudatettu vakiintunut käytäntö.
Toisaalta työoikeudellisessa kirjallisuudessa on luotu ristiriitatilanteissa tapahtuvaa normivalintaa varten tietty teoreettinen normien etusijajärjestys, jossa työnantajan yksipuoliset käskyt ja määräysvalta sijoittuvat hierarkian alimmalle portaalle. Mikäli samaan tilanteeseen tai asiaan nähden on pätevästi voimassa useita erisisältöisiä normeja, tulevat aina lain- tai työehtosopimuksen tasoiset säännökset sovellettaviksi ennen työnantajan käskyjä. Jopa vakiintuneet tavanomaisen oikeuden (ns. tapaoikeus) normit ovat niiden edellä.